Fotokuu tutvustab prosuumereid ja 90ndate Balti fotokunsti
#000000
Homme, 17. septembril saab avalöögi juba kolmandat korda toimuv Tallinna Fotokuu – omaalgatuslik rahvusvaheline kunstibiennaal, mis võtab lähtepunktiks fotograafia ja kaamerakultuuriga seotud arengud ning keskendub kunsti seostele kaasaegses ühiskonnas, majanduses ja poliitikas toimuvate protsessidega.
#000001
Fotokuu algab seekord Suurbritannia kunstniku David Raymond Conroy koostatud rahvusvahelise näituse „Prosu(u)mer” avamisega 17. septembril Tallinnas EKKMis. Näituse teemaks on tarbijad, kes osalevad esemedisainis, näiteks hobifotograafidest tootetestijad ja juutuuberid.
#000003
Muuhulgas tehakse Tallinna Kunstihoone galeriis ülevaade 1990ndate üleminekuaja Balti fotokunstist, Tartu Kunstimajas võib aga näha Tarvo Hanno Varrese ning Kirke Kangro duo-näitust, kus tulevad vaatluse alla mateeria metafoorid ning privaatsuse, vaatlusiha, emarolli ja isikliku elu funktsioonide segunemine kunstnikupositsiooniga.
#000004
Kokku on Tallinna Fotokuu 2015 põhiprogrammis kolm rahvusvahelist ja kaks Eesti kunstnike näitust. Lisaks seatakse Tallinna galeriides üles satelliitnäitused ja leiab aset ka Eesti Fotokunstimess, mille eesmärgiks on tutvustada publikule Eesti parimate fotokunstnike värsket loomingut ning jagada teavet fotokunsti kogumise võimaluste kohta.
#000005
Fotokuu oluliseks osaks on sündmused, mis toovad välja seoseid erinevate näituste vahel, avavad ja ka laiendavad näitustel käsitletavaid teemasid. Publikuprogrammis on Eesti ja väliskülaliste loengud, giidiekskursioonid, töötoad, filmiõhtud ning haridusprogramm lastele ja noortele.
#000006
Tartus kestab Fotokuu veel talvelgi, kus alates 19. novembrist saab näha ülevaatlikku näitust Eesti kaasaegsest fotokunstist.
#000007
Eile õhtul avati Eesti Kunstiakadeemia tulevases õppehoones Kalamaja ja Vanalinna piiril – Kotzebue 1/Põhja pst 7 – akadeemia aasta olulisim näitus TASE. Lisaks EKA kõigi nelja teaduskonna magistrantide töödele saab seal näha ka graafilise disaini osakonna bakalaureuseastme lõpetajate töid ning mitmeid projekte vabade kunstide tudengitelt.
#000009
Alates 9. septembrist vallutab pealinna järjekorras juba kolmas Tallinna arhitektuuribiennaal TAB, mis kannab seekord pealkirja „Isejuhtiv linn” ning räägib sellest, millised muutused võivad meid ümbritsevas linnas toimuda, kui rakendub kolmas tööstusrevolutsioon ja kasutusele võetakse isejuhtivad autod...
#000011
Platvormkingad või värvilised tossud, kõrge värvliga kivipesuteksad ja veidi liiga suured dressipluusid – 90ndad on kindlalt tagasi. Kas Eesti Kaasaegse Kunsti Muuseumi kahe kümnendi tagust aega uuriv näitus toob vaatajani olulise kultuuripärandi või sõidab populistliku manöövrina moetrendidel?
#000012